stanford-oval/wikipedia huggingface dataset:
טולבוי

| --- | --- |

 מידע כללי
 סוג:  מודל נשק 
 תכנון:  בארנס ואליס 
 מדינה מייצרת:  הממלכה המאוחדת 
 יצרן:  ויקרס 
 משקל:  5,443 ק"ג 
 יחידות שיוצרו:  854 
 היסטוריית שירות
 תקופת השירות:  8 ביוני 1944 – 25 באפריל 1945 (322 ימים) 
 מלחמות:  מלחמת העולם השנייה 
 
טוֹלבוי (באנגלית: Tallboy, פירוש מילולי: "נער גבוה") הייתה פצצה במשקל 5,443 ק"ג, מסוג "רעידת אדמה", שפותחה על ידי המהנדס הבריטי ברנס וואליס ושימשה את חיל האוויר המלכותי במהלך מלחמת העולם השנייה. הפצצה התגלתה כיעילה במיוחד בשימוש נגד מבנים מאסיבים ומוקשחים שלא ניתן היה להשמידם על ידי פצצות קונבנציונליות. מפאת גודלה המטוס היחיד שיכול היה לשאת את הפצצה היה המפציץ הכבד אוורו לנקסטר.
היסטוריה

וואליס הציג את רעיונותיו לפצצה בת 10 טונות במאמר בשנת 1941, בשם "הערה על שיטת התקפה על כוחות הציר". המאמר קבע כי פצצה גדולה מאוד המתפוצצת עמוק מתחת לפני האדמה ליד מטרה יכולה לזעזע את יסודות המטרה, זאת מכיוון שגלי הלם עוברים דרך האדמה בצורה חזקה יותר מאשר דרך אוויר.
וואליס תכנן מטוס בשם "מפציץ ניצחון" במשקל 50 טונות, שטס במהירות של 510 קמ"ש ברום של 45,000 רגל (14,000 מטרים) על מנת לשאת את הפצצה הכבדה למרחק מרבי של 6,400 קילומטרים. התוכנית לא יצאה אל הפועל כיוון שחיל האוויר התנגד לפיתוח של מטוס הנושא פצצה יחידה, ותכנון המטוס נזנח אחרי 1942.
העיצוב והייצור של טולבוי נעשה ללא חוזה ביוזמת משרד המלחמה, בעקבות מאמר של וואליס משנת 1942 בשם "פצצה כדורית -טורפדו שטח" ועיצוב "פצצה קופצת" שתוכנן לפגיעה בסכר במסגרת מבצע נזיפה. מכיוון שפצצות אלו נבנו ללא חוזה, ה-RAF השתמש בפצצות שלא נרכשו ולכן היו עדיין רכושם של היצרן ויקרס. מצב זה תוקן לאחר ההכרה ביכולותיהן של פצצות אלו.
ההישגים של הטולבוי כללו את מבצע הקשת ב-24 ביוני 1944 על לה קופולה - יחד עם פצצות גראנד סלאמס - אשר ערערו את היסודות של בונקר ההרכבה של V-2 ; ותקיפה של מנהרת סומיר ב-8–9 ביוני 1944 בה השתמשו בפצצות אלו כדי לחדור דרך הגבעה ולהתפוצץ בתוך מנהרה בעומק 18 מטר מתחת לפני השטח.
אחרונת אוניות המערכה של הקריגסמרינה, ה"טירפיץ", הוטבעה באמצעות מתקפה אווירית של פצצות טולבוי במהלך מבצע "קטכיזם".
ייצור

בנייתו של כל טולבוי נעשתה רובה בעבודת יד וברמות גימור גבוהות במיוחד בכל הקשור ליציקת מעטפת הפצצה והעיבוד השבבי כך שנדרשו שעות עבודה רבות עבור כל שלב ייצור. בנוסף עלות חומרי הגלם ששימשו לבניית הפצצה הייתה גבוהה. כך לדוגמה, כדי להגדיל את כוח החדירה, היה צורך לעבד במדויק תקע פלדה גדול ומוקשה במיוחד, ולהתאים אותו במדויק לפתח האף של הפצצה; כן היה צורך לעבד את האוגיב לצורה סימטרית לחלוטין כדי להבטיח ביצועים אווירודינמיים מיטביים. בנוסף גודלה ומשקלה הגדולים של הפצצה הקשה על ביצוע העבודות המדויקות.
חומר הנפץ מסוג טורפקס ניצק באופן ידני לבסיס המעטפת הפוכה לאחר שהמיסו אותה ב"קומקומים" מיוחדים. לאחר מכן בשלב האחרון של מילוי חומר הנפץ היה צורך ליצוק שכבה בעובי אינץ' (2.54 סנטימטר) של TNT טהור מעל שכבת הטורפקס, ולאטום את הבסיס בשכבה בעובי 1000 מילימטרים של תערובת של שבבי עץ ושעווה עם שלוש גומחות גליליות עבור המרעומים שהוכנסו כאשר הפצצה חומשה.
בגלל קשיי היצור ועלויות החומרים פצצות טולבוי נחשבו יקרות יחסית ובשונה מפריטי חימוש אחרים במידה ולא השתמשו בהם במהלך המבצע, נדרשו הצוותים להחזיר אותם לבסיס ולא להשליכם בבטחה בים.  מאותה סיבה, פצצות טולבוי שימשו אך ורק כנגד יעדים אסטרטגיים בעלי ערך גבוה שלא ניתן היה להשמיד באמצעים אחרים.
כאשר התברר כי ניתן להתאים את מטוסי הלנקסטר לשאת פצצה גדולה יותר מהטולבוי, וואליס ייצר את פצצת גראנד סלאם הגדולה עוד יותר.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר

מסילת הרכבת המבצעית היחידה מצפון לדרום על הלואר. בפעולה זאת השתמשו לראשונה בפצצות טולבוי. תשע-עשרה פצצות טולבוי בנוסף לשישה מטוסי לנקאסטרים מצוידים באופן קונבנציונלי של טייסת 617 תקפו בלילה שבין 8–9 ביוני 1944. המטוסים הונחו אל היעד על ידי 83 לוחמי טייסת הנתיבים. כתוצאה מהתקיפה המנהרה נהרסה, פצצה אחת חדרה לצלע ההר והתפוצצה במנהרה בעומק של 18 מטר. הפיצוץ חסם את המנהרה לחלוטין. שום כלי טיס לא אבד במהלך הפשיטה.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > מבצע קשת (Operation Crossbow)

מבצע קשת כלל סידרה תקיפות שנועדו להתמודד עם איום הפצצה המעופפת V-1 הגרמנית וטילי ה-V-2 . כחלק מהמבצע, השתמשו בפצצות טולבוי במספר גיחות כדי להשמיד אתרי טילים.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 19 ביוני 1944 - Watten

הטולבוי שפגע הכי קרוב למטרה - טייסת 617 הצליחה לפגוע במרחק של 46 מטר מהיעד - אתר שיגור V-2 מבוצר בכבדות. הבונקר נהרס.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 24 ביוני 1944 - ויזרנס

מטרת התקיפה הייתה אתר הרכבה ושיגור של טילי V-2 הקשור לאתר וואטן. כמה פצצות טולבוי הצליחו לערער את היסודות של המטרה אך לא לכיפת המטרה. בעקבות התקיפה הבונקר ננטש.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 25 ביוני 1944 - בונקר Siracourt V-1

טייסת 617 רשמה שלוש פגיעות ישירות בבונקר ששימש לאכסון פצצות V-1.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 4 ביולי 1944 - סן-לאו-אסרנט

טייסת 617 השתמשה בשבע-עשרה מטוסי לנקסטר הנושאים פצצות טולבוי, מלווים במטוסי מוסקיטו ומוסטנג, בניסיון לגרום לקריסת תקרת הגיר של מערות ששימשו כמחסני אחסון. בנוסף מטוסים מטייסת מס' 5 השלימו את התקיפה עם פצצות 1,000 ליברות (450 קילוגרם).
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 6 ביולי 1944 - מימויקס

התקפה על מטרות נשק V. מניתוח שלאחר ההפצצה לא היה ברור היקף הנזק שנגרם ונעשו מאמצים נוספים לפגוע במטרה. בספטמבר של אותה שנה, עם כיבוש האזור על ידי בעלות הברית, מצאו כוחות מתקנים תת-קרקעיים ממולאים באדמה לאחר שפצצת טולבוי פגעה באחד הפירים. בנוסף התברר שנשק ה-V שהיה מאוחסן במקום התגלה כתותח V-3 .
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 17 ביולי 1944 - ויצרן

16 מטוסי לנקסטרים, שהובלו על ידי מטוסי מוסקיטו ומוסטנג, הפציצו את ויצרן- שלושה מהמפציצים הצליחו להטיל פצצות טולבוי (פצצה אחת החטיאה את המטרה והשניים אחרים התפוצצו וחסמו את הכניסה למתקן).
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 27 ביולי 1944 - ווטן

טולבוי אחד פגע במטרה אך לא חדר למבנה.
פעולות בהם נעשה שימושי בפצצות טולבוי > יוני - אוגוסט 1944 > תקיפת מנהרת הרכבת סומיר > 31 ביולי 1944 - רילי לה מונטן

שני קצוות מנהרת הרכבת התמוטטו על ידי פצצות טולבוי שהוטלו על ידי טייסת 617. מטוס הלנקסטר של ויליאם ריד נפגעה כתוצאה מפגיעה של מטולבוי 'ידידותי' שהוטל מעליו והתרסק.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות

במהלך המלחמה אוניות בעלות הברית ששטו בתעלה האנגלית ובאוקיינוס האטלנטי סבלו מתקיפות מצד צוללות גרמניות וספינות סיור שיצאו מנמלים בצרפת. רציפי הצוללות מוגנו מפני תקיפות אוויר קונבנציונלית על ידי גגות בטון עבים.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 14 ביוני 1944 - לה האבר

כחלק מפשיטת היום המאסיבית הראשונה של RAF מאז סוף מאי 1943. התקיפה של מעגני ספינות הסיור בלה הבר התבצעה בשני גלים: הגל הראשון של ידי טייסת 1 והגל השני על ידי טייסת מס' 3. רגע לפני הגל הראשון, תקפו 22 מטוסי לנקאסטרס של טייסת 617 בסיוע 3 מטוסי מוסקיטו לסימון. במסגרת התקיפה נרשמו מספר פגיעות ברציפים ופצצה אחת אף הצליחה לחדור את אחד מגגות הרציפים.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 15 ביוני 1944 - נמל בולון

297 מטוסים: 155 מטוסי לנקסטרס, 130 מטוסי הליפקס, 12 מטוסי מוסקיטו, מטייסות מס' 1, 4, 5, 6 ו-8 תקפו את נמל בולון. הליפקס אחד אבד. דו"ח צרפתי תיאר את ההרס כתוצאה מהתקיפה כהרס הגדול ביותר בעיר כתוצאה מתקיפה אחת. במהלך הפשיטה הפציצו 22 לנקאסטרים מטייסת 617 את הרציפים של ספינות הסיור הגרמניות עם פצצות טולבוי. כתוצאה מעננות שהסתירה את המטרות חזרו עשרה מטוסים לבסיס עם הפצצות שלהם. עם זאת, הפשיטה נחשבה להצלחה שכן ספינות הסיור הועברו לאיג'ומידן שבחוף הולנד שם היו מוגנות טוב יותר אך פחות זמינות להפריע לתנועת חיל הים של בעלות הברית שתמכו בפלישה לנורמנדי.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 5 באוגוסט 1944 - ברסט

15 לנקסטרים של טייסת 617 תקפו את רציפי הצוללות הנאציות בברסט ורשמו שש פגיעות ישירות כאשר פצצות טולבוי הצליחו לחדור את גגות הבטון של הרציפים. במהלך התקיפה, מטוס אחד הופל על ידי אש נ"מ. בתגובה לתקיפה ניסו הגרמנים לחזק אתרים אחרים בבטון עבה עוד יותר ובכך גרמו להסטת משאבים מפרויקטים אחרים.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 6 באוגוסט 1944 - קרומן

סגן תומאס קליפורד אייבסון הטיל טולבוי אחד, פצצה לא הצליחה לחדור למטרה.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 7 באוגוסט 1944 - לורינט

המשימה המתוכננת לטולבוי נגד רציפי צוללות בוטלה, במקום זאת הותקף בסיס הצוללות של קרומן.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 8 באוגוסט 1944 - לה פאליסי

סגן תומאס קליפורד אייבסון הטיל טולבוי אחד.
פעולות בהם נעשה שימושי בפצצות טולבוי > יוני - אוגוסט 1944 > גיחות נגד מספנות גרמניות > 28 באוגוסט 1944 - IJmuiden

סגן תומאס קליפורד אייבסון הטיל טולבוי אחד.
פעולות בהם נעשה שימושי בפצצות טולבוי > ספטמבר - נובמבר 1944 > 23/24 ספטמבר 1944 - תעלת דורטמונד-אימס ליד Ladbergen, צפונית למינסטר

במהלך ההתקפה הלילית טייסת 617 רשמה שש פגיעות ישירות בעזרת פצצות טולבוי.
פעולות בהם נעשה שימושי בפצצות טולבוי > ספטמבר - נובמבר 1944 > 7 באוקטובר 1944 - סכר Kembs צפונית לבזל

על מנת למנוע את האפשרות להציף את שטח ההתקדמות של חיילי ארצות הברית בעזרת המים שנאגרו על ידי הסכר. הרסו את שערי הסכר עם פצצות טולבוי, ושחררו את המים האצורים.
פעולות בהם נעשה שימושי בפצצות טולבוי > ספטמבר - נובמבר 1944 > 15 באוקטובר 1944 - סכר סורף

מטרה זו שרדה תקיפה שנייה של מטוסי דמבוסטר מטייסת 9. פצצות הטולבוי פגעו בסכר אך לא הצליחו להרוס אותו.
פעולות בהם נעשה שימושי בפצצות טולבוי > ספטמבר - נובמבר 1944 > גיחות הפצצה הטירפיץ

אניית המערכה הגרמנית טירפיץ היוותה איום משמעותי על שיירות שהפליגו לברית המועצות וממנה.
פעולות בהם נעשה שימושי בפצצות טולבוי > ספטמבר - נובמבר 1944 > גיחות הפצצה הטירפיץ > 15 בספטמבר 1944 - (מבצע Paravane)

פצצת טולבוי אחת פגע בטירפיץ, עברה דרך הסיפון הקדמי וגוף הספינה והתפוצצה במים מצידו הימני של החרטום. הפיצוץ הרס את החרטום והציף את התאים הקדמיים של אוניית הקרב ב-2,000 טון מים. פיצוצים של מספר פצצות טולבוי נוספות במים ליד הטירפיץ גרמו לקריסה של מספר מחיצות וחלקים נוספים בגוף האוניה. כתוצאה מההפצצות חמישה מלחים נהרגו וחמישה עשר נוספים נפצעו.  לאחר התקיפה הטירפיץ הוערך כי ידרשו תשעה חודשים לתיקון האוניה, אולם בתנאים הקיימים הדבר נחשב בלתי אפשרי ולכן הוסבה האוניה לסוללת ארטילריה צפה.
פעולות בהם נעשה שימושי בפצצות טולבוי > ספטמבר - נובמבר 1944 > גיחות הפצצה הטירפיץ > 29 באוקטובר 1944 - (Operation Obviate)

בגלל עננות שהחלה מעט לפני התקיפה, הוטלו 32 פצצות באופן "עיוור". לא הושגו פגיעות ישירות אך פספוס אחד כמעט כופף את מוט המדחף של אחד המטוסים.
פעולות בהם נעשה שימושי בפצצות טולבוי > ספטמבר - נובמבר 1944 > גיחות הפצצה הטירפיץ > 12 בנובמבר 1944 - (מבצע קטכיזם)

במבצע הסופי בו טובעה ה"טירפיץ", בעקפות פגיעה ישירה של שלוש פצצות טולבוי בנוסף לעוד מספר פצצות שנפלו בקרבתה.  חלק מהפצצות פגעו במחסום הרשת נגד הטורפדו שנפרסה סביבה האנייה וגרמו למכתשים גדולים בקרקעית הים. פיצוצים אלו הרסו חלק גדול ממחסום החול שנבנה כדי למנוע את התהפכות של האוניה. פצצה אחת חדרה לסיפון האנייה בין צריחיה אך לא התפוצצה. פצצה שנייה פגעה באמצע הספינה בין מעוט המטוס לארובה, והרסה לחלוטין את כל חגורת השריון של האנייה ופוצצה חור גדול בצד ובקרקעית האנייה שגרם להצפה ולהטיית האנייה ב-60 מעלות. פצצה שלישית פגעה בצידו השמאלי של הצריח הראשי של האוניה, והובילה בסופו של דבר לפיצוץ מחסני תחמושת ולהתהפכות האנייה.
פעולות בהם נעשה שימושי בפצצות טולבוי > דצמבר 1944 - אפריל 1945

הפצצת רציפי צוללות גרמניות, דצמבר 1944 - אפריל 1945
פעולות בהם נעשה שימושי בפצצות טולבוי > דצמבר 1944 - אפריל 1945 > 15 בדצמבר 1944 - IJmuiden בחוף הולנד

טייסת 617 תקפה רציפי צוללות בעזרת פצצות טולבוי. מסך עשן הפריע להפצצה ולא ניתן היה לראות את התוצאות.
פעולות בהם נעשה שימושי בפצצות טולבוי > דצמבר 1944 - אפריל 1945 > 12 בינואר 1945 - ברגן

32 מטוסי לנקסטר מלווים במטוס מוסקיטו יחיד תקפו רציפים של צוללות ומספנות בנמל ברגן. שלושה לנקסטרים מטייסת 617 ואחד מטייסת 9 אבדו; הנאצים סיפרו לתושבים המקומיים ש -11 מפציצים הופלו. בדו"ח מקומי נכתב כי שלוש פצצות טולבוי חדרו לגג הענק בעובי 3 מטר וגרמו נזק קשה לסדנאות, משרדים ולמחסנים.
פעולות בהם נעשה שימושי בפצצות טולבוי > דצמבר 1944 - אפריל 1945 > 3 בפברואר 1945 - IJmuiden & Poortershaven

36 מטוסי לנקסטר תקפו רציפים ב-IJmuiden וב-Poortershaven בעזרת פצצות טולבוי. נרשמו פגיעות בשתי המטרות ללא אבדות לתוקפים.
פעולות בהם נעשה שימושי בפצצות טולבוי > דצמבר 1944 - אפריל 1945 > 9 באפריל 1945 - המבורג

טייסת 617 תקפה בעזרת פצצות טולבוי וגרנד סלאם מטרות בעיר המבורג. חלק מהפצצות פגעו במטרה ואף כלי טיס לא אבד.
פעולות בהם נעשה שימושי בפצצות טולבוי > דצמבר 1944 - אפריל 1945 > 18 באפריל 1945 - הליגולנד

969 מטוסים השתתפו בתקיפה: 617 לנקסטר, 332 הליפלקס ו-20 מוסקיטו. מטרות התקיפה היו הבסיס הימי, שדה התעופה והעיירה. שלושה מטוסי הליפקס אבדו; בעקבות התקיפה האיים פונו.
פעולות בהם נעשה שימושי בפצצות טולבוי > דצמבר 1944 - אפריל 1945 > 19 באפריל 1945 - הליגולנד

36 מטוסי לנקסטר השתמשו בפצצות טולבוי כנגד עמדות החוף.
פעולות בהם נעשה שימושי בפצצות טולבוי > דצמבר 1944 - אפריל 1945 > 8 בדצמבר ו-11 בדצמבר 1944

סכר האורפט, 48 קילומטרים דרומית מערבית לקלן, הותקף כדי למנוע מהנאצים להציף את האזור עם התקדמות כוחות אמריקאים. שפת הסכר נפגעה, אך הגרמנים מנעו נזק נוסף על ידי הורדת מפלס המים.
פעולות בהם נעשה שימושי בפצצות טולבוי > דצמבר 1944 - אפריל 1945 > 14 במרץ 1945 - גשרי דרכים בבילפלד ו-ארנסברג

גשרי הדרכים הותקפו על ידי טייסות 617 ו-9 בעזרת פצצות טולבוי וגראנד סלאם. הגשר בארנסברג שרד. בליפלד התקיפה גרמה לקריסה כתוצאה מאפקט רעידת האדמה של הפצצות.
פעולות בהם נעשה שימושי בפצצות טולבוי > דצמבר 1944 - אפריל 1945 > 15 במרץ 1945 - הכפר של ארנסברג

גשר הדרכים של ארנסברג הותקף שוב על ידי טייסת 9. הגשר לא התמוטט.
פעולות בהם נעשה שימושי בפצצות טולבוי > דצמבר 1944 - אפריל 1945 > 16 באפריל 1945 - ספינת קרב הקטנה Lützow

הספינה ליצוב הותקפה על ידי טייסת 617. למרות ירי נ"מ אינטנסיבי, 15 מטוסים הצליחו להפציץ את המטרה באמצעות טולבוי ופצצות 1,000 ליברות (450 קילוגרם). החטאה הקרובה של פצצת טולבוי קרעה חור גדול בתחתית הליצוב וגרמה לשקיעתה במים הרדודים. מטוס לנקסטר אחד הופל (הלנקסטר האחרון שהופל במלחמה). פצצה אחת נותרה שקועה בסמוך ל-Świnoujście באמצע השלוחה הראשית של תעלת Piast במשך 74 שנים. הפצצה שנחשפה במהלך עבודות ההכנה להעמקה של התעלה בספטמבר 2019 .
פעולות בהם נעשה שימושי בפצצות טולבוי > דצמבר 1944 - אפריל 1945 > 25 באפריל 1945 - ברגהוף

בית הנופש של היטלר, ברגהוף, ליד ברכטסגאדן הותקף בכוח מעורב שכלל שישה מטוסי לנקסטר מטייסת 617 שהפילו את פצצות הטולבוי האחרונות במלחמת העולם השנייה. ההפצצה הייתה מדויקת ויעילה.
לאחר המלחמה

אחרון מפציצי ה-V - ה-Handley Page Victor - תוכנן לשאת מטען פצצה שיכול לכלול שני טולבוי, או גרנד סלאם אחד בתוספת כלי נשק קטנים יותר.
השימוש על ידי ארצות הברית

פצצת T-10 נבנתה כגרסה האמריקנית של הטולבוי במשקל 5,400 קילוגרם, תוך שימוש במרכיבים אמריקנים. הפיתוח החל בשנת 1944 והתוכנית הייתה להשתמש בפצצות כריכוך לפני הפלישה לאיים המבוצרים באוקיינוס השקט. בסופו של דבר לא נעשה בהם שימוש בגלל הכניעה של יפן לאחר השימוש בפצצות האטום. בסוף שנות החמישים של המאה ה-20 הוחלף שם הפצצה ל-M-121. במהלך מלחמת קוריאה מספר פצצות הוסבו לפצצות מונחות רדיו מסוג טרזון, פצצות אלו הוטלו על ידי מפציץ בואינג B-29 סופרפורטרס במטרה להשמיד גשרי רכבת וסכרים.
עם סיום מלחמת קוריאה והוצאתם משירות של מפציצי B-29 ו-B-36, לחיל האוויר של ארצות הברית לא נשארו כלי טיס היכולים להטיל את ה-M-121, והפצצות הוכנסו לאחסון. ייצור ה-M-121 הסתיים בשנת 1955 ומטוס ה-B-36 היה המטוס המבצעי האחרון שיכול היה להפיל פצצה מסוג טולבוי. במהלך מלחמת וייטנאם, כמה פצצות ה-M-121 נשלחו לווייטנאם לאחר שהוסרו מהם תכריכי הזרימה האחוריים ומכלולי סנפיר הזנב לצורך שימוש במשימות קומנדו. בווייטנאם שולבו ראשי הקרב של הפצצה ב-BLU-82 שהוטלו על ידי C-130 באמצעות בקרת מכ"ם. ראשי הקרב הותקנו גם על משטחים והוטלו מחוברים במצנחים מרמפת הטעינה האחורית של C-130. לאחר שהוטלו מהמטוס, המצנחים ייצבו את ראש הקרב הגדול עד לפגיעה. אף עם מרעום באורך מטר וחצי שהורכב על ראש הפצצה פוצץ את הפצצה במרחק הנכון מהקרקע. אחד מהפצצות האחרונות שנותרו ממלחמת העולם השנייה הוטלה במהלך משימת קומנדו במטרה לפנות אזור נחיתה למסוקים על רכס במהלך הקרב על גבעת המבורגר בווייטנאם ב־1969. הפצצה הוטלה מגובה 10,000 רגל (3,000 מטרים) ופגעה בדיוק במטרה.
פצצה דומה שעדיין בשירות היא ה-T-12 Cloudmaker במשקל 43,000 ליברות (20,000 קילוגרם), הנישאת על ידי ה-Convair B-36 A.
הפניות

Brickhill, Paul (1951), The Dam-busters, Apogee Books Space Series 36, New York: Thomas Y. Crowell, ISBN 0-330-37644-6  Brickhill, Paul (1951), The Dam-busters, Apogee Books Space Series 36, New York: Thomas Y. Crowell, ISBN 0-330-37644-6
Collier, Basil (1976) [1964], The Battle of the V-Weapons, 1944–1945, Yorkshire: The Emfield Press, pp. 68, 84, ISBN 0-7057-0070-4  Collier, Basil (1976) [1964], The Battle of the V-Weapons, 1944–1945, Yorkshire: The Emfield Press, pp. 68, 84, ISBN 0-7057-0070-4
Dambusters.biz staff (2013), Dambusters – The raid on Wizernes Rocket Base, Dambusters.biz, אורכב מ-המקור ב-2013-08-09, נבדק ב-2013-08-09
Ellis, John (1998), One Day in a Very Long War, Jonathan Cape, p. 297, ISBN 978-0-224-04244-4
Gunston, Bill (1979), Rockets & Guided Missiles, Salamander Books, p. 119, ISBN 0-517-26870-1  Gunston, Bill (1979), Rockets & Guided Missiles, Salamander Books, p. 119, ISBN 0-517-26870-1
Harris, Sir Arthur (2005) [1947], Bomber Offensive, Pen & Sword Military Classics, pp. 208, 218, 237, 252, ISBN 1-84415-210-3  Harris, Sir Arthur (2005) [1947], Bomber Offensive, Pen & Sword Military Classics, pp. 208, 218, 237, 252, ISBN 1-84415-210-3
Jones, Tobin, ed. (2002), 617 Squadeon – The Operational Record Book 1943 – 1945 (PDF), אורכב מ-המקור (PDF) ב-6 בדצמבר 2010 {{citation}}:  (עזרה) הכרה ניתנת ל-HMSO כבעלי זכויות היוצרים בספר התיעוד המבצעי (עמוד 507).
Keable, Jim (2008), "Flight Lieutenant Thomas Clifford Iveson", AeroVenture News, AeroVenture, אורכב מ-המקור ב-14 באפריל 2008, נבדק ב-2008-02-24 {{citation}}:  (עזרה)
McGowan, Sam (USAF-ret.) (באוקטובר 1988), "Mission Commando Vault", Air Combat: 64–68, ISSN 0044-6955 {{citation}}:  (עזרה)
Murray, Iain (2005), Big & Bouncy: The Special Weapons of Barnes Wallis, SirBarnesWallis.com, אורכב מ-המקור ב-2018-08-18, נבדק ב-2018-08-18
Zaloga, Steven J.; Johnson, Hugh; Taylor, Chris (2008). German V-Weapon Sites 1943–45. Oxford: Osprey Publishing. ISBN 978-1-84603-247-9.  Zaloga, Steven J.; Johnson, Hugh; Taylor, Chris (2008). German V-Weapon Sites 1943–45. Oxford: Osprey Publishing. ISBN 978-1-84603-247-9.  Zaloga, Steven J.; Johnson, Hugh; Taylor, Chris (2008). German V-Weapon Sites 1943–45. Oxford: Osprey Publishing. ISBN 978-1-84603-247-9.
Ziemke, Earl Frederick (1960), The German Northern Theater of Operations 1940–1945, US Government printing office, p. 311, OCLC 1249014
ראו גם

ASM-A-1 טרזון
מפצחת הבונקרים
פצצת גראנד סלאם
הערות שוליים

1 2  RAF History - Bomber Command 60th Anniversary, web.archive.org, Saumur Tunnel, 9th June 1944, ‏2004-09-29
↑  Ellis 1998, p. 297.
↑  Harris 2005, p. 237.
1 2 3 4 5  RAF History - Bomber Command 60th Anniversary, webarchive.nationalarchives.gov.uk, יוני 1944
1 2 3  RAF History - Bomber Command 60th Anniversary, webarchive.nationalarchives.gov.uk, יולי 1944
↑  Collier 1976, pp. 68, 84.
↑  Brickhill, Paul., The dam busters, Rev. ed., London: Pan, 1983, ISBN 0-330-28083-X
↑  Zaloga, Johnson & Taylor 2008.
↑  Dambusters.biz staff 2013.
↑  "World War II German hardened A4/V2 rocket launch sites". נבדק ב-2008-02-17.
↑  "Flight Lieutenant William Reid VC". News. Telegraph Media Group Limited 2008. 29 בנובמבר 2001. אורכב מ-המקור ב-17 בפברואר 2008. נבדק ב-2008-02-17. {{cite web}}:  (עזרה)
↑  Jones 2002, pp. 254.
↑  RAF History - Bomber Command 60th Anniversary, webarchive.nationalarchives.gov.uk, אוגוסט 1944
1 2 3 4 5 6  Keable 2008.
1 2  RAF History - Bomber Command 60th Anniversary, webarchive.nationalarchives.gov.uk, ספטמבר 1944
1 2 3 4  RAF History - Bomber Command 60th Anniversary, webarchive.nationalarchives.gov.uk, אוקטובר 1944
↑  Brickhill, Paul (1954). The Dam Busters. Pan Books. p. 225
↑  RAF History - Bomber Command 60th Anniversary, webarchive.nationalarchives.gov.uk
1 2  Ziemke 1960, p. 311.
↑  RAF History - Bomber Command 60th Anniversary, webarchive.nationalarchives.gov.uk, דצמבר 1944
↑  RAF History - Bomber Command 60th Anniversary, webarchive.nationalarchives.gov.uk, ינואר 1945
↑  RAF History - Bomber Command 60th Anniversary, webarchive.nationalarchives.gov.uk, בפברואר 1945
1 2 3 4  RAF History - Bomber Command 60th Anniversary, webarchive.nationalarchives.gov.uk, אפריל ומאי 1945
↑  Jones 2002, pp. 507, 524.
↑  Murray 2005.
1 2  RAF History - Bomber Command 60th Anniversary, webarchive.nationalarchives.gov.uk, מרץ 1945
↑  Jedna z największych bomb II wojny światowej odnaleziona w Świnoujściu (One of the largest bombs of World War II found in Świnoujście, Onet, 20 September 2019,
↑  Gunston 1979, p. 119.
↑  The B-52 bomb bay lacked the length required to load a Tallboy.
↑  McGowan 1988, pp. 64–68.
↑  Magnesium Overcast, Dennis R. Jenkins, Specialty Press 2001–2002, ISBN 978-1-58007-129-1, photograph P.144
שש פצצות טולבוי במערום בברדני, לינקולנשייר לפני שהועמסו על מטוסי RAF של טייסת מס' 9 באוקטובר או נובמבר 1944
הנזק למבצר מימויקס כתוצאה מההתקפות האוויריות של בעלות הברית, ובכללן התקפות עם פצצות טולבוי.
גג הבטון בעובי 11 רגל של בונקר הצוללת "פינק II" בהמבורג, לאחר שנחדר על ידי טולבוי בתחילת אפריל 1945
לקרוא את לוליטה בטהרן

| --- | --- |

 מידע כללי
 מאת:  אזאר נאפיסי
 שפת המקור:  אנגלית
 סוגה:  רומן 
 מקום התרחשות:  המזרח התיכון 
 הוצאה
 הוצאה:  משכל
 תאריך הוצאה:  2003 
 קישורים חיצוניים
 הספרייה הלאומית:  002572603
 
לקרוא את לוליטה בטהראן הוא ספר שחיברה הסופרת האיראנית, פרופסור אזאר נפיסי.
הספר יצא לאור בשנת 2003, היה ברשימת רבי המכר של הניו יורק טיימס במשך 100 שבועות ותורגם ל-32 שפות, בהן עברית.
הספר מתאר קבוצת קריאה שאירחה נאפיסי בביתה שבטהראן אחרי שעזבה את משרתה כמרצה באוניברסיטה, כאשר לא יכלה עוד ללמד בתנאים הבלתי אפשריים של המהפכה האסלאמית. בקבוצת הקריאה נטלו חלק שבע מהטובות בתלמידותיה של נאפיסי, שנפגשו בביתה מדי שבוע במשך שנתיים, בין 1995 ו-1997, כדי לשוחח על יצירות ספרותיות אסורות של סופרים מערביים: הנרי ג'יימס, ולדימיר נבוקוב, ג'יין אוסטן ואחרים. במקביל, שוחחו רבות גם על המצב באיראן בתקופה שאחרי המהפכה האסלאמית, על האופן שבו ניפצה המהפכה את חלומותיהן ועל שלטון של דיכוי, הפחדה ואלימות שבו הפכו חייהן לסיוט מתמשך. שני קווים מקשרים בין היצירות הספרותיות שעליהן דנות נאפיסי והסטודנטיות שלה לבין המצב באיראן: הדמיון בין המהפכה והחיים באיראן לחלק מהיצירות וההשראה שסיפקו חלק מהיצירות לנאפיסי ותלמידותיה לנסות ולשמור על עצמאותן ולמרוד, ולו רק במעט ובהיחבא, ברדיפה ובדיכוי של השלטונות.
עוד מספרת נאפיסי על חייה שלה שהפכו נסבלים פחות ופחות לאחר המהפכה, עד ליום שבו עזבה את איראן והיגרה לארצות הברית.
עיבוד קולנועי

הסרט "לקרוא את לוליטה בטהראן", הוצג במאי 2023 לשיווק בשוק הסרטים בקאן. הסרט מבוים על ידי הבמאי זוכה הפרסים ערן ריקליס ונכתב על ידי מרג'ורי דייוויד. השחקניות הראשיות כוללות את גולשיפתה פאראהני (אנ'), זאר אמיר-אברהימי (אנ') ומינה כאוואני (אנ'). הסרט מהווה שיתוף פעולה איטלקי-ישראלי בהפקת מיכאל שרפשטיין, מריקה סטוקי, משה אדרי, סנטו ורסאצ'ה, ג'אנלוקה קורטי וריקליס. בין חברות ההפקה נמצאות United King Films, Topia Communications, Minerva Pictures ו-RAI Cinema. הסרט צולם באיטליה. אברהימי התמודדה עם ביקורת מצד עמיתיה הפלסטינים על שיתוף הפעולה עם במאים ישראלים, אך הדגישה שהפרויקט הוא ביטוי להתנגדות אמנותית למלחמות. נפיסי ציינה שהסרט מתחבר למאבקים באיראן, במיוחד לאחר מותה של מהסא אמיני, והסלוגן "אישה, חיים, חירות". נפיסי ציינה שהסרט נועד להעביר את המסר שהממשלות האיראנית והישראלית מובילות למלחמות לא רק בארצן אלא בכל האזור, והסרט מדגיש את המסר "ששנאה לא תעבוד".
ב-1 באוקטובר, כאשר איראן תקפה בטילים את ישראל, ריקליס היה בתל אביב ועסק בהכנות להקרנת הבכורה של הסרט בפסטיבל הסרטים ברומא. ב-27 באוקטובר, יום לאחר תקיפה חוזרת של ישראל באיראן, זכה הסרט בפרס חביב הקהל ובפרס מיוחד מטעם חבר השופטים ברומא.
הערות שוליים

↑  Manori Ravindran, ‘Reading Lolita in Tehran’ Movie Hits Cannes Market, Stars ‘Holy Spider’s’ Zar Amir-Ebrahimi, Golshifteh Farahani, Variety, ‏2023-05-05 (באנגלית אמריקאית)
1 2  Nick Vivarelli, ‘Reading Lolita in Tehran’ Sees Israel-Iran Filmmaking Collaboration Bear Fruit Amid Escalating Conflict: ‘Hate Will Not Work’, Variety, ‏2024-10-28 (באנגלית אמריקאית)
| --- | --- |
בקרת זהויות :  NLI: 987007602046505171  GND: 1301071005  LCCN: no2018091302  VIAF: 309341931   WorldCat (עם VIAF): 309341931